Kaksi Vellamon uhria
Kaksi Vellamon uhria. Lapualla, Saaren kylän kohdalla, yritti t. k. 5 p. noin 11-vuotias poika mennä jääleippoja myöten yli joen toiselle rannalle, vaan jäät särkyivät ja poika vajosi syvyyteen. Pari henkeä sattui olemaan lähellä, vaan eivät voineet auttaa. Ruumista ei ole vielä löydetty. Samalla tavoin tapahtui t. k. 6 p. kahdelle täysi-ikäiselle pojalle Kojalan kylän kohdalla; nekin yrittivät yli joen menemään, vaan joutuivat molemmat veteen. Toinen poika pääsi pois, vaan toinen noin 21 vuotias hukkui. Ruumis saatiin vasta seuraavana päivänä ylös. Siinäkin taas kaksi surullista tapausta varoitukseksi, ettei ole mentävä heikoille jäille.</div>

Lähde 
 Lähde: Uusi Suometar 10.4.1890 sivu 3

Anonyymi
Hukkumiset
Uusi Suometar
1890